Πύργος 08-03-2017

 Α.Π.: 393

 Προς: Ιατρούς μέλη του Ι.Σ.Π.Ο.

**Θέμα: «Συμμετοχή ιατρών Ι.Σ.Π.Ο. σε τηλεοπτικές εκπομπές με ιατρική θεματολογία προς ενημέρωση των πολιτών»**

Αγαπητοί συνάδελφοι

 Σας ενημερώνουμε ότι το Δ.Σ. του Ιατρικού Συλλόγου Πύργου-Ολυμπίας κατά τη συνεδρίαση της 15ης Δεκεμβρίου 2016 αποφάσισε να επιτρέψει τη συμμετοχή ιατρών μελών του Συλλόγου σε ενημερωτικές ραδιοτηλεοπτικές εκπομπές ιατρικού περιεχομένου, υπό την προϋπόθεση ότι αυτή δεν θα αφορά ορισμένους μόνο ιατρούς υπό τη μορφή της μόνιμης συνεργασίας, αλλά θα έχουν τη δυνατότητα συμμετοχής εξίσου και εκ περιτροπής στις εν λόγω εκπομπές όλα τα μέλη του Ι.Σ.Π.Ο. όπως και οι ιατροί ειδικού μητρώου του.

 Επί του παρόντος έχει εκδηλωθεί ενδιαφέρον από την κα Μάχη Μικελοπούλου για συμμετοχή ιατρών με σκοπό την ενημέρωση του κοινού επί αυστηρώς ιατρικών θεμάτων στην εκπομπή «Κοινωνικά & Παιδαγωγικά θέματα» που παρουσιάζει η ίδια στην ΟΡΤ.

 Με βάση τα ανωτέρω παρακαλούμε όσους συναδέλφους ενδιαφέρονται να συμμετάσχουν σε ενημερωτική εκπομπή της κας Μικελοπούλου ή σε άλλη, να ενημερώσουν εγγράφως τον Σύλλογο για την επιθυμία τους όπως και για την θεματολογία που προτίθενται να αναπτύξουν κατά την εκπομπή, η οποία θα πρέπει οπωσδήποτε να άπτεται της ειδικότητάς τους. Ο Σύλλογος εν συνεχεία θα ενημερώσει σχετικά τους υπευθύνους των αντίστοιχων εκπομπών, ώστε να ρυθμιστούν οι ανάλογες λεπτομέρειες.

 Για το Διοικητικό Συμβούλιο

 Ο Πρόεδρος Ο Γεν. Γραμματέας

 Ευάγγελος Παπαγεωργίου Χρήστος Γιαννικούλης